شەفەق
نیوز/ ١٧ کەس لەلای کەمەو کوشیا، وە گورزیگ لەبان شار زابوريجيا (باشوور ئۆکرانیا
)، دویای سێ رووژ لە گورزەیلیگ وەرین، ک هەمیش ١٧ کوشیاگ لەلی بویەو، وەگورەی سەرچەوەیلیگ
فەرمی.
ئەمیندار
گشتی ئەنجومەن شارەوانی شارەگە، ئەناتولی کورتێڤ، لەبان هەژماری لە تیلیگرام وت: دویای
پەلاماریگ شەوانە وە مووشەک لەبان زابوريجيا، ١٧ کەس کوشیا، وەگورەی ئاماریگ سەرەتایی
لەلایەن ئاژانس فرانس پڕس.
لەلای
خوەییش، حاکم ناوچەی زابوريجيا، ئولکسەندەر ستارۆخ وت: بینایگ نۆ قاتی بەشیگی لە مەوقەی
شەو رمیا، و پەنج بینایتر وەگەرد زەوی رمیان، و فرەیش زەرەدمەن بوین، لە ١٢ پەلامار
مووشەکی ڕووسی.
ستارۆخ
لەبان تیلیگرام وت: شایەت کەسەیلیگ لەژیر رمیاگەیل بوون، لەوەختیگ کارەیل رزگارکردن
لە شوین رویداوەگە وەردەوامە، دویای رزگارکردن هەشت کەس.
یەیش
دویای کوشیان ١٧ کەس لەلای کەمەو لە گورزیگ لەبان شار زابوريجيا تیەێد، ک رووژ پەنجشەممەی
گوزەشتە، وە هەفت مووشەک پەلاماری دریا، وەگورەی سەرچەوەیلیگ ئۆکرانی فەرمی.
